R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A
privind aprobarea cuantumului și numărului de burse şcolare ce se vor acorda elevilor din învăţământul preuniversitar de stat în semestrul II al anului școlar 2021-2022.

  Analizând temeiurile juridice, respectiv:

  a) art. 82 (2) și art. 105 din Legea nr. 1/2011, legea educaţiei naţionale, cu modificările şi completările ulterioare;

  b) Hotărârea Guvernului nr. 1094/2021 pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021-2022;
  Ținând cont de:

  a) referatul de aprobare al Primarului orașului Deta, în calitatea sa de iniţiator, înregistrat sub nr. 2.182/2022;
b) raportul Serviciului Buget, contabilitate, finanțe, impozite și taxe din cadru Aparatului de specialitate al Primarului orașului Deta, înregistrat sub nr. 2.183/2022 prin care se propune stabilirea cuantumului și numărului de burse acordate elevilor din învățământul preuniversitar de stat în semestrul II al anului școlar 2021-2022;

c) avizele Comisiei Economice și Comisiei sociale ale consiliului local;

   În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

   Consiliul local al orașului Deta adoptă prezenta hotărâre:
   Art.1. Se aprobă numărul de burse şcolare ce se vor acorda elevilor din învăţământul preuniversitar de stat în semestrul II al anului școlar 2021-2022, precum şi cuantumul acestora, după cum urmează:
              a) burse de merit în cuantum de 200 lei/bursă/lună, pentru un număr de 97 elevi;

  b) burse de studiu în cuantum de 150 lei/bursă/lună pentru un număr de 20 elevi;

  c) burse sociale, din care:

  - burse financiare, în cuantum de 200 lei/bursă/lună, pentru un număr de 26 elevi,

  - burse orfan/plasament/elevi aflați în întreținerea unui singur părinte, în cuantum de 200 lei/bursă/lună, pentru un număr de 44 elevi,

  - burse medicale, în cuantum de 200 lei/bursă/lună, pentru un număr de 6 elevi,

  - burse rurale, în cuantum de 200 lei/bursă/lună, pentru un număr de 150 elevi.
Art.2. Răspunderea pentru corectitudinea și legalitatea acordării acestor drepturi bănești revine  Liceului Tehnologic ,,Sfântul Nicolae” Deta.
Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, secretariat;

- Serviciului Buget, contabilitate, finanţe, taxe şi impozite;

- Liceului Tehnologic „Sfântu` Nicolae” Deta.
- Prin publicare pe site-ul www.detatm.ro – Monitorul oficial local.

